11/11/2020 | Administración LocalMunicipal
A Coruña
Alcaldía
Decreto de modificación de atribucións delegadas pola alcaldesa nos Decretos 3846 e 3847/2019

A N U N C I O Decreto da Alcaldía A Alcaldía-Presidencia, con data 4 de novembro de 2020, ditou o seguinte DECRETO: DECRETO DA ALCALDÍA-PRESIDENCIA Mediante o Decreto 5863/2020 acomodaronse as atribucións delegadas pola Alcaldía na Área de Economía, Facenda e Réxime Interior para os recoñecementos de obrigacións trala asunción de Cultura, Bibliotecas e Museos Científicos por parte da Alcaldía, modificado polo Decreto 5894/2020, e no que se modificaron os Decretos 3846 e 3847/2019 do 26 de xuño. Na vindeira sesión ordinaria da Xunta de Goberno Local procederase a nomear á persoa titular la Dirección de Área de Cultura, polo que procede adaptar o acordo de delegación de atribucións da Xunta de Goberno Local levado a cabo o 9 de setembro de 2020 e, en coherencia co anterior corresponde tamén facer os oportunos axustes nas atribucións específicas delegadas pola alcaldesa no Decreto 3846/2019 e 3847/2019. En consecuencia, en uso das atribucións legalmente conferidas a esta Alcaldía nos artigos 124.4 b), e) e k), da Lei 7/1985 do 2 de abril, RESOLVO: PRIMEIRO.–Modificar o apartado b) das delegacións especificas da Alcaldía na Concellaría de Economía, Facenda e Réxime Interior comprendidas no parágrafo V do apartado Cuarto do Decreto 3846/2019 do 26 de xuño, de tal xeito que onde di: b) O recoñecemento de obrigacións derivadas de compromisos adquiridos cuxo seguimento e responsabilidade de execución corresponde á Área de Alcaldía, coa única excepción coa única excepción dos recoñecementos de obrigas que deriven do órgano directivo de Alcaldía. Pase a ter a seguinte redacción: b) O recoñecemento de obrigacións derivadas de compromisos adquiridos cuxo seguimento e responsabilidade de execución corresponde á Área de Alcaldía, coa única excepción dos recoñecementos de obrigas que correspondan ao coordinador xeral municipal ou ao Director de Área de Cultura. SEGUNDO.–Modificar o apartado Segundo do Decreto 3847/2019 do 26 de xuño, engadindo as seguintes delegacións específicas na persoa titular da Dirección de Área de Cultura: – A Dirección de Área de Cultura comprende as seguintes facultades: a) Recoñecemento de obrigacións derivadas de compromisos adquiridos cuxo seguimento e responsabilidade de execución lle corresponda e co límite das delegacións en materia de contratación e xestión económica delegadas pola Xunta de Goberno Local. TERCERO.–Modificar os parágrafos c) e d) do apartado terceiro do Decreto 3847/2019 do 26 de xuño, engadindo en ámbolos dous o seguinte: “Agás no caso do director de Área de Cultura, para o que se estará ás delegacións que en materia de xestión económica e contratación lle confira cada momento a Xunta de Goberno Local” CUARTO.–Dar conta do presente Decreto á Xunta de Goberno Local e ao Pleno da Corporación na primeira sesión ordinaria que se celebre. Publicar o presente Decreto no Boletín Oficial da Provincia. QUINTO.–Demorar a eficacia das delegacións incluídas no presente Decreto ata a súa publicación no Boletín Oficial da Provincia e tamén para: – Actos administrativos afectados polo presente Decreto e que estiveran na data de publicación no BOP no “portafirmas” da Concellería delegada de Economía, Facenda e Réxime Interior ou do coordinador xeral municipal. – Actos administrativos que, formando parte dun expediente de gasto, xa foran obxecto de fiscalización pola Intervención municipal ata a data de publicación no BOP, ou ben sexan consecuencia da referido fiscalización e deban ser obxecto de resolución de discrepancia en base ao establecido no artigo 217 do Texto refundido da Lei reguladora das facendas locais, aprobado por Real decreto lexislativo 2/2004, do 5 de marzo. SEXTO.–Quedan revogadas as delegacións conferidas en Decretos anteriores no que se opoñan ou contradigan ás conferidas no presente Decreto. Alcaldía da cidade da Coruña, a 4 de novembro de 2020. A alcaldesa Inés Rey García” A Coruña, a 5 de novembro de 2020. A alcaldesa P. D. Santiago Eustoquio Ruperti Martinez Pais O coordinador xeral municipal (P. D. Decreto 3847/2019)